বীরভূমের দুবরাজপুরে পাচারের আগেই আটক তিন টন কয়লা

ওয়েবডেস্ক: কয়লা পাচার ঘিরে উত্তেজনা ছড়াল বীরভূমের (Birbhum) দুবরাজপুরে (Dubrajpur) । পাচারের আগেই পুলিশি তৎপরতায় তিন টন কয়লা (Three tons coal seized) আটক করা হল বীরভূমের দুবরাজপুরে।  কয়লা পাচার রুখল বীরভূম জেলার দুবরাজপুর থানার পুলিশ।

পুলিশ সূত্রে খবর, আজ ভোরবেলায় দুবরাজপুর থানার পুলিশ নিরাময়-কান্তোড় রাস্তায় নিরাময় জঙ্গলের কাছে নম্বর প্লেটবিহীন একটি ট্র্যাক্টর আটক করে। ওই ট্র্যাক্টরে ৩ টন কাঁচা কয়লা মজুত ছিল। তবে পুলিশকে দেখে ট্র্যাক্টর দাঁড় করিয়ে চম্পট দেয় চালক।  কয়লা বোঝাই ট্রাক্টরটি কোথায় নিয়ে যাওয়া হচ্ছিল তার তদন্ত শুরু করেছে দুবরাজপুর থানার পুলিশ। পাশাপাশি ট্র্যাক্টরের মালিকের বিরূদ্ধে দুবরাজপুর থানায় মামলা রুজু করা হয়েছে।

আরও পড়ুন: আজ মুখ্যমন্ত্রীর সফর, প্রহর গুনছেন মুর্শিদাবাদবাসী

বীরভূমে কয়লা পাচার কোনও নতুন ঘটনা নয়, বার বার সামনে আসে এই ধরনের অপরাধের হদিশ। পুলিশি তৎপরতায় অনেক সময় অপরাধী ধরা পড়ে, আবার অনেক সময় পুলিশের চোখে ধুলো দিয়ে অপরাধী চম্পট দেয়। এই ধরনের অপরাধের মধ্যেও বীরভূম এখন স্বপ্নের আশায় দিন গুনছে মুখ্যমন্ত্রীর দেউচা পাঁচামি প্রকল্পকে ঘিরে। দেউচা পাঁচামি কয়লা খনি প্রকল্প। এশিয়ার সর্ববৃহৎ ও পৃথিবীর দ্বিতীয় বৃহত্তম কয়লা ব্লক! দেউচা পাঁচামি মুখ্যমন্ত্রীর স্বপ্নের প্রকল্প। মুখ্যমন্ত্রী মমতা বন্দ্যোপাধ্যায়েরকে বার বার বলতে শোনা গিয়েছে এই কয়লা খনি থেকে কয়লা উত্তোলন সম্ভব হলে রাজ্যে বিদ্যুতের মাশুল কমবে।

দেখুন আরও খবর: